**ДО**

**Г-Н Валери Ролански**

**Кмет на Община Роман**

**бул. „Христо Ботев“ № 132-136**

**гр. Роман**

На Ваш изх. № 0400-103(14)/08.06.2023 г.

**Относно:** *Уведомление за инвестиционно предложение за „Основен ремонт на улици в гр. Роман и с. Камено поле, община Роман“* *за Подобекти: улица „Гоце Делчев“, с. Камено поле (От кръстовище с ул. „Опълченска“ при км 0+000 до кръстовище с ул. „Никола Вапцаров“ при км 0+370,90); улица „Малък Искър“, гр. Роман (От кръстовище с ул. „Шипка“ при км 0+000 до гаражи зад бл. 8 при км 0+233,65); улица „Витоша“, гр. Роман (От кръстовище с ул. „Стоян Стоянов“ при км 0+000 до кръстовище с ул. „Бузлуджа“ при км 0+160,29)“*

**УВАЖАЕМИ ГОСПОДИН Ролански,**

Във връзка с внесено уведомление с вх. № ОВОС-ЕО-218/08.06.2023 г. на РИОСВ-Враца, за горецитираното инвестиционно предложение, на основание чл. 6а, т. 2 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, ДВ бр. 73/2007 г., изм. и доп. ДВ бр. 94/2012 г.)*, Ви уведомявам следното:

Така заявеното инвестиционно предложение *„Основен ремонт на улици в гр. Роман и с. Камено поле, община Роман“* *за Подобекти: улица „Гоце Делчев“, с. Камено поле (От кръстовище с ул. „Опълченска“ при км 0+000 до кръстовище с ул. „Никола Вапцаров“ при км 0+370,90); улица „Малък Искър“, гр. Роман (От кръстовище с ул. „Шипка“ при км 0+000 до гаражи зад бл. 8 при км 0+233,65); улица „Витоша“, гр. Роман (От кръстовище с ул. „Стоян Стоянов“ при км 0+000 до кръстовище с ул. „Бузлуджа“ при км 0+160,29)“,* попада в обхвата на чл. 2, ал. 2 от *Наредбата за ОС*.

Съгласно представената информация и приложена документация, обектите, предмет на настоящото ИП се намират на територията на Община Роман, в регулационните граници на гр. Роман и с. Камено поле и обхващат следните улични отсечки:

• ул. „Малък Искър“ от кръстовището с ул. „Шипка“ до гаражи пред блок номер 8, гр. Роман;

• ул. „Витоша“ от кръстовището с ул. „Стоян Стоянов“ до кръстовището с ул. “Бузлуджа“, гр. Роман;

• ул. „Гоце Делчев“ от кръстовището с ул. „Опълченска“ до кръстовището с ул. „Никола Вапцаров“, с. Камено поле.

При реализацията на ИП се предвиждат следните основни дейности:

1. За улица „Гоце Делчев“ ремонта ще бъде изпълнен с насип с трошен камък с непрекъсната зърнометрия с h =5 см и плътен асфалтобетон тип „А“ с h=5 см, с габарит 8 м. Общата дебелина на конструкцията ще е 9 см. Дължината на проектираният участък е 370,90 м.

2. За улица „Витоша“ ремонта ще е чрез подмяна на асфалтовата настилка, бордюрите и тротоари. Ще има няколко вида пътна конструкция: трошен камък с непрекъсната зърнометрия - 15 см, плътен асфалтобетон - 5 см и габарит - 5 м. Общата дебелина на конструкцията ще е 20 см. Дължината на проектираният участък е 160,29 м.

3. За ул. „Малък Искър“ ремонта ще е чрез подмяна на асфалтовата настилка, бордюрите и тротоари. Ще има няколко вида пътна конструкция: трошен камък с непрекъсната зърнометрия - 15 см, плътен асфалтобетон - 5 см. Общата дебелина на конструкцията ще е 20 см. Приблизителни размери 190/7,00 м 65/4,00 м от гаражите при жилищен блок №8 до кръстовището с ул. „Шипка“. Дължината на проектираният участък е 233,65 м.

По време на строителството ще бъдат използвани строителни материали, не е предвидено водовземане. Не се очакват вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води. ИП не e свързано с използването на природни ресурси, не се очакват емисии на вредни вещества във въздуха и/или вредни емисии в околната среда. Инвестиционното предложение не е свързано с производство, използване и/или съхранение на опасни химични вещества.

Мястото, където ще се реализира настоящото ИП **не попада** в границите на защитени територии по смисъла на *Закона за защитените територии,* както и в обхвата на защитени зони съгласно *Закона за биологичното разнообразие* (Натура 2000 места). Най-близо разположената защитена зона, непосредствено граничеща с регулационните граници на с. Камено поле е BG0001014 „Карлуково“ за опазване на природните местообитания и на дивата флора и фауна, обявена със Заповед № РД-329/31.03.2021 г. на МОСВ (Обн. ДВ, бр. 53/2021 г.).

Така заявеното инвестиционно предложение и предвидената в него дейност **не попада/не може** да бъде отнесено към някоя от позициите на Приложения № 1 и № 2 на Закона за опазване на околната среда (ЗООС) и **не подлежи** на регламентираните по реда на глава шеста от него процедури по оценка на въздействието върху околната среда (ОВОС) или екологична оценка (ЕО).

С оглед гореизложеното, отчитайки **местоположението** (извън границите на защитени зони от мрежата „Натура 2000“) **и характера** (основен ремонт на съществуващи улици) на заявеното ИП, при реализацията му **няма вероятност от отрицателно въздействие** върху защитени зони от мрежата „Натура 2000“, включително и върху най-близо разположената защитена зона BG0001014 „Карлуково“, по отношение на:

* Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитените зони;
* Трансформация на местообитания на видове, безпокойство или прогонване на видове, предмет на опазване;
* Нарушаване целостта и целите на опазване на защитените зони;
* Нарушаване кохерентността между съседни защитени зони;
* Въздействие на предложените дейности причинени поотделно или във взаимодействие с други инвестиционни предложения/планове, програми проекти (ИП/ППП). При реализиране на ИП не се очаква да се предизвикат отрицателни кумулативни въздействия.

В тази връзка на основание чл. 2, ал. 2 от Наредбата за ОС Ви уведомявам, че за така заявеното инвестиционно предложение *„Основен ремонт на улици в гр. Роман и с. Камено поле, община Роман“ за Подобекти: улица „Гоце Делчев“, с. Камено поле (От кръстовище с ул. „Опълченска“ при км 0+000 до кръстовище с ул. „Никола Вапцаров“ при км 0+370,90); улица „Малък Искър“, гр. Роман (От кръстовище с ул. „Шипка“ при км 0+000 до гаражи зад бл. 8 при км 0+233,65); улица „Витоша“, гр. Роман (От кръстовище с ул. „Стоян Стоянов“ при км 0+000 до кръстовище с ул. „Бузлуджа“ при км 0+160,29)“,* **преценката** на компетентния орган е, че **не е необходимо провеждане на процедура по реда на Глава втора от Наредбата за ОС.**

*Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.*

*При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно РИОСВ за промените.*

